NASTA PILDIRAAMAT
Tere!
Nasta ja Pinni tervitavad sind!
Täna räägime sulle taas ühe põneva loo.
Piiblilood on alati põnevad.
Pinni ja Nasta, minge sinna kuulama, et saan siis joonistada ja jutustada.
Nad lähevad mängima või kuulama.
Kuula sinagi hoolega.
Näeme pildil mägist maastikku.
Siin on kõrgumas Siinai mägi.
Iisraeli rahvas, kellest ma eelmistel kordadel rääkisin,
oli rännates jõudnud justkui suurele laagriplatsile.
Teekond viis Iisraeli, nende omale maale.
Mäe kõrvale oli püstitatud tohutu telklinnak.
Telke võis olla lausa miljon, sadu tuhandeid kindlasti.
Neid oli tõepoolest määratu hulk.
Aeg-ajalt püstitati telgid, et inimesed saaksid lõõgastuda.
Puhati ja lõõgastuti, et siis jälle teekonda jätkata.
Iisraeli mindi jalgsi.
Sellepärast pidigi vahetevahel puhkama.
Laste meelest, kes olid iisraellastel kaasas,
tundus nii põnev ja tore, kui telklinnak püstitati.
Mängukaaslasi oli neil hulgaliselt.
Telkide vahel oli hea peitust mängida.
Seal võis ka kergelt ära eksida.
Teeme siia eri värvi telke.
Sel ajal ei müüdud nii uhkeid telke kui tänapäeval.
Need olid ise tehtud erinevatest kangastest
ning pinguletõmmatud vilt kinnitati eriliste keppide ja nööridega.
Nad olid kindlasti osavad telgipüstitajad,
sest mitmeid kordi pandi telke püsti ja võeti jälle maha.
Liivatormide pärast pidi telke väga korralikult püstitama.
Kui telgid olid püstitatud, siis veedeti mõnusalt aega.
Rahva juht Mooses ütles, et läheb üles mäele.
"Ronin mäe otsa ja vestlen Jumalaga."
Mooses läks kõrgele Siinai mäe otsa, peaaegu tippu.
Mäe otsa ronimine oli raske ja võttis kaua aega.
Mooses oli üsna osav,
kui ta vanas eas nii kõrge mäe otsa suutis ronida.
Piibel räägib, et seal mäe otsas tuli Jumal Moosesele päris lähedale.
Kuna Jumal on nii suur ja võimas, siis kogu mägi värises.
See värises ja mürises.
Piibel räägib, et Moosese ümber tekkis hiiglaslik pilv.
Pilve sees ilmutas Jumal Moosesele ennast.
All telkides olev rahvas oli hirmul, sest terve mägi värises ja mürises.
Kõmin ja mürin oli väga vali ja nad kartsid Moosese pärast.
Kas temaga on midagi halba juhtunud?
Mürin ja värin oli tohutu.
Kõigele lisaks viibis Mooses mäel 40 päeva.
Nii pikka aega oli ta seal.
Rahvas laagris arvas, et Moosesel läks vist halvasti.
Kas ta sai seal surma või mis temaga juhtus?
Tegelikult olid asjad väga hästi.
Mooses sai rääkida Jumalaga vaid nemad kahekesi, täielikus rahus.
Jumal andis Moosesele väga tähtsad käsud.
Need käsud on tähtsad meie jaoks tänaselgi päeval.
Jumal andis Moosesele suured kivitahvlid.
Jumal oli oma käega sinna kirjutanud reeglid ja juhised, mille järgi elada.
Kui nende järgi elada,
siis läheb õnnelikult ja Jumal õnnistab seda elu.
Kas sa tead, kui palju oli neid käske kokku?
Neid oli kümme.
Esimene ja kõige tähtsam käsk oli: Armasta Jumalat.
Teine tähtis käsk: Sul ei tohi olla ebajumalaid.
Kolmas käsk: Austa Jumala nime.
Neljas käsk: Pea hingamispäeva.
Viies käsk on oluline sinu jaoks.
Muidugi kõik teised ka.
Seda peaks iga päev meeles pidama.
Armasta ja austa oma ema ja isa.
Kuues käsk: Sa ei tohi tappa.
Seitsmes käsk: Ära riku abielu.
Kaheksas käsk: Ära varasta.
Üheksas käsk: Ära vannu valet.
See tähendab, et ei tohi petta, vaid peab tõtt rääkima.
Kümnes käsk: Ära himusta teiste asju.
Need olid Jumala poolt meile eluks antud 10 väga tähtsat käsku.
Jumal ütles, et Mooses viiks need käsud Iisraeli rahvale
ning paluks neid, et nad täidaksid neid käske,
et Jumal õnnistaks neid ning neil läheks elus kõik hästi.
Mooses tõotas seda teha.
Need olid väärtuslikud kivitahvlid, sest Jumal ise oli käsud kirjutanud.
Need käsud leiad Piiblist.
Kas teadsid, et tänased seadused on paljuski sarnased nendega.
Käsud on tähtsad, ära unusta neid järgimast.
Lõpuks tuli Mooses mäelt alla ja viis 10 käsku iisraellastele.
Järgmine kord räägin sellest, mis juhtus, kui Mooses alla jõudis.
Juhtus midagi üsna pöörast.
Tule taas vaatama.
Nägemist!
Tõlge: Mare Peterson